Benoemings vir 2013 “SA-Oscars” bekend gemaakDie benoemings vir die derde jaarlikse kykNET Fiëstas, die gesogste toekennings in die wêreld van Afrikaanse teater, is bekend gemaak. Met die Fiëstas word hulde gebring aan die beste kunstenaars en produksies wat hul debuut in 2012 op Afrikaanse kunstefeeste landwyd gemaak het. Die wenners word op 21 Maart by ’n glansryke geleentheid in Pretoria bekend gemaak. Dié gala-aand word vanjaar die eerste keer in die Staatsteater gehou en die teater-grote Ian von Memerty is aan die stuur van sake. Die benoemings is in 15 kategorieë bekend gemaak en dit sluit onder andere dié in vir beste nuwe Afrikaanse stuk, beste prestasie in ’n musiekproduksie, beste akteur en beste aktrise. Kunstenaars wat met meer as een benoeming spog is onder andere Amanda Strydom (Voor ek vergeet en Wierook en mirre), Marli van der Bijl vir Putsonderwater, Sandra Prinsloo vir Oskar en die pienk tannie en Wessel Pretorius (Ont, N is vir neurose en Vagina Dentata). Die publiek het oudergewoonte ook ’n sê in die Fiëstas se oorhandiging en kan vir die toekennings vir die gewildste kunstefees en gewildste Fiesta-aanbieder stem. Die feeste wat benoem is, is Innibos (A1), die Klein Karoo Nasionale Kunstefees (A2), die Renoster Horingfees (A3) en die Vryfees (A4). Vir laasgenoemde is die benoemdes André van der Merwe (B1), Jennifer Zamudio (B2), Monique (B3) en Niël Rademan (B4). Die publiek kan in dié kategorieë begin stem deur die kode langs die fees of aanbieder se naam na 33690 te SMS. ‘n SMS kos R1.50. Die benoemings (in geen bepaalde volgorde nie) vir die 2013 kykNET Fiëstas is: Beste Akteur Beste Aktrise Beste Manlike Byspeler Beste Vroulike Byspeler Beste Regisseur Teaterontwerp Beste Prestasie in ‘n Musiekgedrewe Produksie Beste Musiekproduksie Beste Solo-vertoning Beste Nuwe Afrikaanse Opvoering Beste Prestasie in Klassieke Musiek Beste Prestasie in Dansteater of Fisieke Teater Beste Prestasie in Visuele Kuns Beste Aanbieding Beste Opkomende Kunstenaar Kaartjies om hierdie jaar se kykNET Fiëstas by te woon is by Computicket beskikbaar. Volg kykNET op Facebook vir meer inligting. Vanjaar se borge is: KykNET, Clover, Die Dagbreek Trust en Toyota.